**PRILOGA D/5**

**OSNUTEK POGODBE**

**Zavarovanec (lahko tudi naročnik):**

**ELEKTRO GORENJSKA, podjetje za distribucijo električne energije, d.d., Ulica Mirka Vadnova 3a, 4000 Kranj, ki ga zastopa predsednik uprave dr. Ivan Šmon, MBA**

**identifikacijska št.: SI 20389264**

**matična številka: 5175348000**

**in**

**Zavarovatelj:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**identifikacijska št.: SI \_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_**

**sklepata naslednjo**

**POGODBO št. NMV18-020**

**O ZAVAROVANJU AVTOMOBILOV/KOLEKTIVNEM NEZGODNEM ZAVAROVANJU OSEB**

**UVODNA DOLOČBA**

1. **člen**

Pogodbeni stranki ugotavljata, da je zavarovanec izvedel postopek oddaje javnega naročila za zavarovanje avtomobilov in kolektivno nezgodno zavarovanje oseb, in je bil zavarovatelj izbran kot najugodnejši ponudnik v postopku javnega naročila, objavljenega na Portalu javnih naročil dne \_\_\_\_\_\_\_\_\_\_\_\_\_\_, s številko \_\_\_\_\_\_\_\_\_\_\_\_\_\_\_\_\_, in v Uradnem listu EU, št. objave \_\_\_\_\_\_\_\_\_\_\_\_\_\_\_.

**PREDMET POGODBE**

1. **člen**

Predmet te pogodbe so naslednje vrste zavarovanj:

* zavarovanje avtomobilov po pogojih \_\_\_\_\_\_\_\_,
* kolektivno nezgodno zavarovanja oseb po pogojih \_\_\_\_\_\_\_\_.

**SPLOŠNE DOLOČBE**

1. **člen**

Pogodba se sklepa za zavarovalno obdobje treh let, in sicer od 1. 1. 2019 od 00.00. ure do   
31. 12. 2021 do 24.00. ure.

1. **člen**

Zavarovatelj s podpisom te pogodbe sprejema vse zahteve naročnika, kot so navedene v dokumentaciji in tehničnem delu javnega naročila, navedenega v 1. členu te pogodbe, vključno z vsemi spremembami in dopolnitvami v postopku javnega naročila, in jih mora navesti v zavarovalnih policah. Zavarovalni pogoji za vse vrste zavarovanj (splošni in posebni), dogovorjeni ob sklenitvi te pogodbe, ki niso v nasprotju z zahtevami, dopolnitvami in spremembami dokumentacije zavarovanca v predmetnem javnem naročilu, veljajo ves čas trajanja oz. veljavnosti pogodbe, in jih zavarovatelj ne sme spreminjati.

Zavarovanec s podpisom te pogodbe sprejema splošne in posebne zavarovalne pogoje zavarovatelja v obsegu, ki niso v nasprotju z zahtevami, dopolnitvami in spremembami dokumentacije zavarovanca v javnem naročilu, navedenem v 1. členu te pogodbe, v katerem so bili tudi predloženi.

**POGODBENA VREDNOST**

1. **člen**

Zavarovalne premije za celotno zavarovalno obdobje treh let od 1. 1. 2019 do 31. 12. 2021 znašajo (v EUR z DPZP):

- 1. sklop: Zavarovanje avtomobilov z DPZP \_\_\_\_\_\_\_\_\_\_\_\_\_\_\_\_\_\_\_\_EUR

**-** 2. sklop: Kolektivno nezgodno zavarovanje oseb z DPZP \_\_\_\_\_\_\_\_\_\_\_\_\_\_\_\_\_\_\_\_EUR

**Skupaj: \_\_\_\_\_\_\_\_\_\_\_\_\_\_\_\_\_\_\_\_EUR**

V skupni premiji so zajeti vsi tehnični popusti oz. doplačila na temeljno premijo, vsi priznani komercialni (paketni) popusti idr. Davek od prometa zavarovalnih poslov (DPZP) se obračuna po veljavni zakonodaji.

1. **člen**

Vse premije iz 5. člena te pogodbe so izračunane v skladu s podatki iz dokumentacije javnega naročila iz 1. člena te pogodbe.

V primeru, da se število vozil zavarovanca in zavarovanih oseb zaradi novih nabav oziroma zaposlitev poveča oz. zmanjša zaradi prodaje oz. izločitve, se na predlog zavarovanca spremeni (poveča ali zmanjša) tudi višina zavarovalnih premij. Dogovorjene cene zavarovanj – premijske stopnje – ostanejo enake celotni čas trajanja pogodbe. Zavarovanec bo zavarovatelju, za namen obračunavanja zavarovalnih premij, vsak mesec do 5. v mesecu za pretekli mesec sporočil število zavarovanih oseb, spremembe o stanju zavarovanih avtomobilov pa bo sporočal v petih dneh po nastali spremembi oziroma najkasneje do 5. v mesecu za pretekli mesec.

**OBRAČUN ZAVAROVALNE PREMIJE IN IZSTAVITEV RAČUNOV**

1. **člen**

Letna zavarovalna premija za avtomobilsko zavarovanje se bo plačevala mesečno, v dvanajstih obrokih, 20. v mesecu za pretekli mesec, razen prvi obrok, ki ga zavarovanec plača do 31. 1. Račun za plačilo zavarovalne premije za avtomobilsko zavarovanje zavarovatelj izstavi zavarovancu do 5. 1. za tekoče leto zavarovanja.

Zavarovalna premija za kolektivno nezgodno zavarovanje oseb se bo plačevala 20. v mesecu za pretekli mesec. Račun za plačilo zavarovalne premije za kolektivno nezgodno zavarovanje oseb zavarovatelj izstavi zavarovancu do 10. v mesecu za pretekli mesec.

**OBVEZNOSTI ZAVAROVANCA**

1. **člen**

Zavarovanec mora:

- izvajati prijave škod na dokumentiran način s podatki, potrebnimi za ažuren obračun in plačilo škode,

- cenilcu (pooblaščeni osebi zavarovatelja) omogočiti ogled poškodovanih sredstev, ki so predmet škodnega primera,

- zavarovatelju pisno prijaviti zavarovalni dogodek.

**OBVEZNOSTI ZAVAROVATELJA**

1. **člen**

Zavarovatelj je dolžan:

- naročniku na njegovo zahtevo (npr. zaradi zahtev državnih in drugih organov) poročati o višini zneskov in datumih izplačane odškodnine iz naslova avtomobilskega zavarovanja, ki je predmet tega javnega naročila,

- pripraviti poravnavo s specifikacijo v roku 15 dni od prejema popolne dokumentacije s strani zavarovanca,

- izplačati zavarovancu zavarovalnino za posamezni škodni primer v roku 15 dni po podpisu poravnave oziroma zaključnega sporazuma,

- v primeru škodnega dogodka z višino ocenjene škode nad 10.000,00 EUR poravnati 50 % odškodnine (zavarovalnine) v obliki akontacije pred popolno likvidacijo škode v roku štirinajst (14) dni od prijave škodnega primera.

**ZAVAROVALNI POGOJI**

1. **člen**

Zavarovalni pogoji (splošni in posebni) za vse vrste zavarovanj, ki bodo dogovorjeni v času sklenitve zavarovalne pogodbe, morajo veljati ves čas trajanja oz. veljavnosti pogodbe in jih zavarovatelj ne sme spreminjati.

Ta pogodba se sklepa le kot dokaz o izvedenem postopku javnega naročila in o izbranem zavarovatelju. Zavarovalna pogodba se bo sklenila s podpisom posameznih zavarovalnih polic za posamezno vrsto zavarovanja.

**FINANČNO ZAVAROVANJE**

1. **člen**

Zavarovatelj mora kot garancijo za dobro izvedbo pogodbenih del pred podpisom pogodbe priložiti podpisano bianco menico, skupaj s pooblastilom za izpolnitev v višini 10 % pogodbene vrednosti z DPZP.

Zavarovanec ima pravico unovčiti zavarovanje za dobro izvedbo pogodbenih obveznosti največ v višini njegove vrednosti, če zavarovatelj pogodbenih obveznosti ne bo izpolnil v skladu z določili te pogodbe.

Unovčeno zavarovanje mora zavarovatelj takoj nadomestiti z novim.

**ZAVAROVANJE POSLOVNE SKRIVNOSTI IN VAROVANJE OSEBNIH PODATKOV**

1. **člen**

Pogodbeni stranki sporazumno določita, da se štejejo podatki iz te pogodbe ter podatki, ki se bodo uporabljali v vseh obračunih in poslovnih dogovorih, za poslovno skrivnost.

Skladno z zakonom, ki ureja področje varovanja osebnih podatkov, pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona.

1. **člen**

Naročnik zavarovatelju z namenom izvajanja pogodbene izroča naslednje osebne podatke: ime in priimek delavcev *(po potrebi se dopolni).*

Osebni podatki iz prejšnjega odstavka so del Evidence o zaposlenih delavcih.

1. **člen**

Zavarovatelj bo za naročnika izvajal zgolj naslednja opravila, ki se tičejo obdelave osebnih podatkov: izplačilo odškodnine *(po potrebi se dopolni).*

1. **člen**

Zavarovatelj mora poskrbeti za zavarovanje osebnih podatkov. Zavarovanje obsega organizacijske, tehnične in logično-tehnične postopke in ukrepe, s katerimi se varujejo osebni podatki, preprečuje slučajno ali namerno nepooblaščeno uničevanje podatkov, njihova sprememba ali izguba ter nepooblaščena obdelava teh podatkov.

**ODPOVED POGODBE**

1. **člen**

Zavarovanec lahko odkloni sprejetje zavarovalnih storitev, če te po vsebini, obsegu in kvaliteti ne ustrezajo zahtevanim pogojem, ki se nanašajo na za zavarovanca bistvena določila (3. do 11. člena) te pogodbe. V primeru opustitve (kršitve) le-teh s strani zavarovatelja, si zavarovanec pridržuje pravico enostransko prekiniti pogodbeno razmerje z zavarovateljem, unovčiti bančno garancijo in zahtevati morebitno odškodnino. Zavarovanec mora opustitev (kršitev) te pogodbe priporočeno pisno sporočiti na naslov zavarovatelja v roku 30 (trideset) dni od ugotovitve kršitve.

Zavarovanec lahko odpove zavarovalno pogodbo s trimesečnim odpovednim rokom. Odpoved mora biti sestavljena v pisni obliki in poslana drugi pogodbeni stranki s priporočeno pošto in povratnico. Odpovedni rok začne teči z dnem, ko druga pogodbena stranka prejme pisno odpoved.

Pogodbeni stranki sta sporazumni, da ta pogodba preneha veljati tudi, če bo naročnik seznanjen, da je pristojni državni organ ali sodišče s pravnomočno odločitvijo pri izvajanju te pogodbe ugotovilo kršitev delovne, okoljske ali socialne zakonodaje s strani izvajalca ali njegovega podizvajalca.

Naročnik si pridržuje pravico, da v primeru nezagotovljenih sredstev za pogodbeni predmet, lahko odpove pogodbo s trimesečnim odpovednim rokom.

**PROTIKORUPCIJSKA KLAVZULA**

1. **člen**

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun izvajalca predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tej pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali izvajalcu ali njegovemu predstavniku, zastopniku ali posredniku.

**IZJAVA O LASTNIŠTVU**

1. **člen**

Izvajalec se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2 s spremembami), dolžan predložiti Komisiji za preprečevanje korupcije, če ta to zahteva.

Tako izjavo mora naročniku predložiti tudi podizvajalec, o čemer mora izvajalec seznaniti vsakega podizvajalca.

**REŠEVANJE SPOROV**

1. **člen**

Vse morebitne spore, nastale na osnovi te pogodbe, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu zavarovanca.

Pri tolmačenju določil te pogodbe in reševanju morebitnih sporov se uporablja slovensko pravo, predvsem Obligacijski zakonik, poleg te pogodbe in zakonodaje pa se upošteva še:

* dokumentacijo št. NMV18-020 z dne \_\_\_\_\_\_\_\_\_\_\_\_\_\_\_,
* ponudbeno dokumentacijo št. \_\_\_\_\_\_\_\_\_ z dne \_\_\_\_\_\_\_\_\_\_\_\_,
* odločitev o oddaji javnega naročila z dne \_\_\_\_\_\_\_\_\_,
* drugo dokumentacijo v zvezi s to pogodbo.

**PREDSTAVNIKI POGODBENIH STRANK**

1. **člen**

Predstavnika pogodbenih strank:

Pooblaščena oseba s strani **naročnika** je: \_\_\_\_\_\_\_\_\_\_ (tel. \_\_\_\_\_\_\_\_\_\_).

Pooblaščena oseba s strani **izvajalca** je: \_\_\_\_\_\_\_\_\_\_ (tel. \_\_\_\_\_\_\_\_\_\_).

Vsako spremembo pooblaščenih oseb morata stranki pisno sporočiti nasprotni stranki v treh (3) dneh po nastali spremembi.

**KONČNE DOLOČBE**

1. **člen**

Ta pogodba se sklepa kot dokaz o izvedenem postopku javnega naročila in o izbranem zavarovatelju. Zavarovalna pogodba se bo sklenila s podpisom posameznih zavarovalnih polic za posamezno vrsto zavarovanja, ob upoštevanju pogojev iz javnega naročila.

1. **člen**

Priloge k tej pogodbi so:

* ponudba s specifikacijo št. \_\_\_\_\_\_\_, z dne \_\_\_\_\_\_\_,
* izjava – podizvajalec,
* Tehnični del.

Sestavna dela te pogodbe sta tudi:

* dokumentacija naročnika, št. NMV18-020, z dne \_\_\_\_\_\_\_\_\_\_\_\_,
* ponudbena dokumentacija ponudnika, št. \_\_\_\_\_\_\_\_\_\_\_, z dne \_\_\_\_\_\_\_\_\_.

Priloge in sestavni deli pogodbe so enako zavezujoči kot pogodba.

1. **člen**

O vprašanjih, ki niso podrobneje urejena s to pogodbo, se pogodbeni stranki dogovorita naknadno v obliki pisnih dogovorov, sklenjenih med zastopnikoma obeh pogodbenih strank oz. se ta vprašanja urejajo v skladu z določili Obligacijskega zakonika.

1. **člen**

Vsaka pogodbena stranka lahko predlaga spremembe in dopolnitve k pogodbi, ki jih bosta pogodbeni stranki urejali z aneksom k tej pogodbi.

1. **člen**

Pogodba postane veljavna z dnem obojestranskega podpisa obeh pogodbenih strank. Pogodbeni stranki sta sporazumni, da ta pogodba preneha veljati tudi, če bo naročnik seznanjen, da je pristojni državni organ ali sodišče s pravnomočno odločitvijo pri izvajanju te pogodbe ugotovilo kršitev delovne, okoljske ali socialne zakonodaje s strani izvajalca ali njegovega podizvajalca.

Pogodba se sklepa za čas od 1. 1. 2019 do 31. 12. 2021.

Pogodba je napisana v dveh (2) enakih izvodih, od katerih prejme vsaka stranka en (1) izvod.

V \_\_\_\_\_\_\_\_\_\_\_\_\_, dne \_\_\_\_\_\_\_\_\_ V Kranju, dne \_\_\_\_\_\_\_\_\_

Zavarovatelj: Zavarovanec:

\_\_\_\_\_\_\_\_\_\_\_\_\_\_\_\_\_\_\_\_\_\_ Elektro Gorenjska, d. d.

\_\_\_\_\_\_\_\_\_\_\_\_\_\_\_\_\_\_\_\_\_\_ dr. Ivan Šmon, MBA

\_\_\_\_\_\_\_\_\_\_\_\_\_\_\_\_\_\_\_\_\_\_ predsednik uprave